Pasaules šaha kompozīcijas turnīrs

**Pasaules šaha kompozīcijas turnīrs** () ir pasaules valstu komandu neklātienes sacensības šaha kompozīcijā. Notiek kopš 1972. gada un šis turnīrs tiek uzskatīts par neoficiālo pasaules komandu čempionātu.

## Vēsture
Par Pasaules šaha kompozīcijas turnīru priekštečiem uzskata divus starptautiskos šaha uzdevumu un etīžu sastādīšanas komandu mačus, kas  tika izvesti, pamatojoties uz 2. starptautiskā šaha problēmistu kongresa (Maskava, 1961) pieņemto lēmumu.

**Pirmo mačturnīru** (1962—1964) organizēja PSRS Šaha federācija. Piedalījās 20 valstu komandas. Galvenais tiesnesis — R. Kofmans (PSRS). Sacensības notika sešos šaha kompozīcijas žanros — divvilčos, trīsvilčos, daudzvilčos, etīdēs, palīgmatos un pašmatos. Katrā žanrā trīs tēmas. Par katru tēmu komanda varēja iesūtīt divas kompozīcijas, labākā deva ieskaiti. Iesūtīti tika 211 problēmistu 502 uzdevumi un etīdes. Uzvarēja PSRS komanda.

**Otro mačturnīru** (1967—1971) organizēja Nīderlandes Problēmistu savienība. Piedalījās 27 valstu komandas. Galvenais tiesnesis — K. Goldšmedings (Nīderlande). Sacensības notika sešos šaha kompozīcijas žanros — divvilčos, trīsvilčos un palīgmatos — katrā žanrā divas tēmas, daudzvilčos, etīdēs,  un pašmatos - katrā žanrā viena tēma. Par katru tēmu komanda varēja iesūtīt trīs kompozīcijas, divas labākās deva ieskaiti. Iesūtīti tika 283 problēmistu 558 uzdevumi un etīdes. Uzvarēja Somijas komanda.

Sacensību rezultāti apkopoti tabulā: 

## Rezultāti
**Pirmo pasaules šaha kompozīcijas turnīru** (1972—1975) organizēja Somijas problēmistu savienība. Galvenais tiesnesis — J. Hanneliuss. Piedalījās 27 valstu komandas.  Sacensības notika septiņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos un pasaku šahā. Katrā žanrā divas tēmas. Par katru tēmu komanda varēja iesūtīt divas kompozīcijas, abas gāja ieskaitē. Iesūtīti tika 274 problēmistu 653 uzdevumi un etīdes. Kompozīcija, kas ieguva pirmo vietu, saņēma 30 punktus, otro — 29 un tā tālāk. Uzvarēja PSRS komanda — 553 punkti, 2. vietā Nīderlande — 397 punkti, 3. vietā Dānija — 395,5 punkti.

**Otro pasaules šaha kompozīcijas turnīru** (1980—1983) organizēja Rietumvācijas problēmistu savienība "Schwalbe". Galvenais tiesnesis — J. Nīmans. Piedalījās 29 valstu komandas.  Sacensības notika septiņos šaha kompozīcijas žanros — divvilčos, trīsvilčos un pasaku šahā — katrā žanrā divas tēmas, daudzvilčos, etīdēs, palīgmatos  un pašmatos - katrā žanrā viena tēma. Par katru tēmu komanda varēja iesūtīt divas kompozīcijas, abas gāja ieskaitē. Iesūtīti tika 254 problēmistu 439 uzdevumi un etīdes. Kompozīcija, kas ieguva pirmo vietu, saņēma 20 punktus, otro — 19 un tā tālāk. Maksimālais punktu skaits — 312. Uzvarēja PSRS komanda — 187,5 punkti, 2. vietā Izraēla — 163 punkti, 3. vietā ASV — 132 punkti.

**Trešo pasaules šaha kompozīcijas turnīru** (1984—1988) organizēja FIDE šaha kompozīcijas pastāvīgā komisija (PCCC). Piedalījās 28 valstu komandas. Sacensības notika septiņos šaha kompozīcijas žanros — divvilčos, trīsvilčos un pasaku šahā — katrā žanrā divas tēmas, daudzvilčos, etīdēs, palīgmatos  un pašmatos - katrā žanrā viena tēma. Par katru tēmu komanda varēja iesūtīt divas kompozīcijas, abas gāja ieskaitē. Iesūtīti tika 290 problēmistu 629 uzdevumi un etīdes. Kompozīcija, kas ieguva pirmo vietu, saņēma 20 punktus, otro — 19 un tā tālāk. Maksimālais punktu skaits — 312. Uzvarēja PSRS komanda.

**Ceturto pasaules šaha kompozīcijas turnīru** (1989—1992) organizēja Polijas problēmistu savienība. Piedalījās 29 valstu komandas. Sacensības notika septiņos šaha kompozīcijas žanros — divvilčos, trīsvilčos un pasaku šahā — katrā žanrā divas tēmas, daudzvilčos, etīdēs, palīgmatos  un pašmatos - katrā žanrā viena tēma. Par katru tēmu komanda varēja iesūtīt divas kompozīcijas, abas gāja ieskaitē. Iesūtīti tika  607 uzdevumi un etīdes. Kompozīcija, kas ieguva pirmo vietu, saņēma 20 punktus, otro — 19 un tā tālāk. Maksimālais punktu skaits — 312. Uzvarēja PSRS komanda — 205,5 punkti, 2. vietā Čehoslovākija — 200,5 punkti, 3. vietā Polija — 134 punkti.

**Piekto pasaules šaha kompozīcijas turnīru** (1993—1997) organizēja Čehijas problēmistu savienība. Galvenais tiesnesis — Jiržijs Jelīneks. Piedalījās 39 valstu komandas. Sacensības notika septiņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos un pasaku šahā  - katrā žanrā viena tēma. Par katru tēmu komanda varēja iesūtīt divas kompozīcijas, abas gāja ieskaitē. Iesūtīti tika 140 problēmistu 696 uzdevumi un etīdes. Kompozīcija, kas ieguva pirmo vietu, saņēma 24 punktus, otro — 23 un tā tālāk. Uzvarēja Ukrainas komanda — 177,5 punkti, 2. vietā Slovākija — 174 punkti, 3. vietā Krievija — 166 punkti. Pēc neatkarības atjaunošanas pirmoreiz piedalījās Latvijas problēmisti un ieguva 18. vietu.

**Sesto pasaules šaha kompozīcijas turnīru** (1997—2001) organizēja Vācijas šaha problēmistu federācija "Die Schwalbe". Galvenais tiesnesis — Hemmo Aksts. Piedalījās 36 valstu komandas. Sacensības notika septiņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos un pasaku šahā  - katrā žanrā viena tēma. Par katru tēmu komanda varēja iesūtīt divas kompozīcijas, abas gāja ieskaitē. Iesūtīti tika  564 uzdevumi un etīdes. Kompozīcija, kas ieguva pirmo vietu, saņēma 24 punktus, otro — 23 un tā tālāk. Uzvarēja Krievijas komanda — 261 punkts, 2. vietā Ukraina — 181,5 punkti, 3. vietā Vācija — 166 punkti. Latvijas problēmisti kopā ar Šveici dalīja 28.-29. vietu.

**Septīto pasaules šaha kompozīcijas turnīru** (2001—2004) organizēja Maķedonijas šaha problēmistu savienība. Galvenais tiesnesis — Živko Jaņevskis. Piedalījās 38 valstu komandas. Sacensības notika septiņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos un pasaku šahā  - katrā žanrā viena tēma. Par dotu tēmu komanda varēja iesūtīt divas kompozīcijas, abas gāja ieskaitē. Iesūtīti tika  625 uzdevumi un etīdes. Kompozīcija, kas ieguva pirmo vietu, saņēma 24 punktus, otro — 23 un tā tālāk. Uzvarēja Krievijas komanda — 263 punkti, 2. vietā Ukraina — 221,5 punkti, 3. vietā Izraēla — 209,5 punkti. Latvijas problēmisti ieguva 26. vietu.

**Astoto pasaules šaha kompozīcijas turnīru** (2005—2008) organizēja Vācijas šaha problēmisti. Galvenais tiesnesis — Hanss Grūbers. Piedalījās 38 valstu komandas. Sacensības notika septiņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos un pasaku šahā  - katrā žanrā viena tēma. Par katru tēmu komanda varēja iesūtīt divas kompozīcijas, abas gāja ieskaitē. Iesūtīti tika  545 uzdevumi un etīdes. Kompozīcija, kas ieguva pirmo vietu, saņēma 24 punktus, otro — 23 un tā tālāk. Uzvarēja Krievijas komanda — 252 punkti, 2. vietā Slovākija — 249,5 punkti, 3. vietā Serbija — 193 punkti. Latvijas problēmisti ieguva 27. vietu.

**Devīto pasaules šaha kompozīcijas turnīru** (2011—2013) organizēja Pasaules šaha kompozīcijas federācija (WFCC). Galvenais tiesnesis — Haris Fugjaksis (Grieķija). Piedalījās 37 valstu komandas. Iesūtītas tika  553 šaha kompozīcijas. Sacensības notika septiņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos un pasaku šahā  - katrā žanrā viena tēma. Katrā žanrā komanda varēja iesūtīt trīs kompozīcijas. Katru kompozīciju vērtēja 5 tiesneši, piešķirot tai 0 līdz 4 punktus. Divu labāko uzdevumu punktu summa veidoja komandas rezultātu žanrā. Komandas rezultātu veidoja visos žanros iegūto punktu summa.  Uzvarēja Krievijas komanda — 130,75 punkti, 2. vietā Ukraina — 120,50 punkti, 3. vietā Izraēla — 107,5 punkti. Latvijas problēmisti nepiedalījās.

**Desmito pasaules šaha kompozīcijas turnīru** (2015—2018) organizēja Pasaules šaha kompozīcijas federācija (WFCC). Galvenais tiesnesis — Georgijs Jevsejevs (Krievija). Piedalījās 38 valstu komandas. Iesūtīti tika  684 šaha kompozīcijas. Sacensības notika astoņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos, pasaku šahā un retro  - katrā žanrā viena tēma. Katrā žanrā komanda varēja iesūtīt trīs kompozīcijas. Katru kompozīciju vērtēja 5 tiesneši, piešķirot tai 0 līdz 4 punktus. Divu labāko uzdevumu punktu summa deva komandas rezultātu žanrā. Komandas rezultātu, atmetot sliktāko rezultātu, veidoja septiņos žanros iegūto punktu summa. Uzvarēja Krievijas komanda — 125 punkti, 2. vietā Ukraina — 123,6 punkti, 3. vietā Vācija — 114,5 punkti. Latvijas problēmisti nepiedalījās.

**Vienpadsmito pasaules šaha kompozīcijas turnīru** (2020—2022) organizēja Pasaules šaha kompozīcijas federācija (WFCC). Galvenais tiesnesis — Haris Fugjaksis (Grieķija). Piedalījās 33 valstu komandas. 2022. gada martā WFCC nolēma no turnīra izslēgt Krievijas un Baltkrievijas komandas, reaģējot uz karadarbību Ukrainā un FIDE izpildpadomes oficiālajiem paziņojumiem. Iesūtītas tika  550 šaha kompozīcijas. Sacensības notika astoņos šaha kompozīcijas žanros — divvilčos, trīsvilčos, daudzvilčos, etīdēs, palīgmatos, pašmatos, pasaku šahā un retro  - katrā žanrā viena tēma. Katrā žanrā komanda varēja iesūtīt trīs kompozīcijas. Katru kompozīciju vērtēja 5 tiesneši, piešķirot tai 0 līdz 4 punktus. Divu labāko uzdevumu punktu summa deva komandas rezultātu žanrā. Komandas rezultātu, atmetot sliktāko rezultātu, veidoja septiņos žanros iegūto punktu summa. Uzvarēja Slovākijas komanda — 130,6 punkti, 2. vietā Ukraina — 122,3 punkti, 3. vietā Vācija — 119,4 punkti. Latvijas problēmisti nepiedalījās.

Turnīru rezultāti apkopoti tabulā:

## Skatīt arī
* Pasaules čempionāts šaha kompozīcijā (WCCI)

## Atsauces

## Ārējās saites
* Pasaules šaha kompozīcijas federācijas vietne